**פרוטוקול ועד הורי קרוב 4.1.17**

1. **ליאת פרטה מספר עדכונים:**
2. יום הורים- היה מוצלח. ללא דברים חריגים.
3. כתות א- מתמודדות יפה עם מספר הילדים בכתה.
4. מקצועות מאתגרים בביה"ס- אנגלית ומדעים.
5. **תוצאות המיצ"ב:**
6. ממוצע ציונים בעברית- 75. מעל הממוצע הארצי ( 74) והכי גבוה בין בתי הספר בצור הדסה. גובשו דגשים לשיפור יכולות האוריינות.
7. ממוצע ציונים בחשבון- 51. ממוצע ארצי 64. בעיקר נתונים נמוכים שלנו בגאומטריה. הדבר נובע מכך שהחומר לא נלמד בכתה ה' בביה"ס אלא רק בו'. בניתוח המצב נקבע כי ביה"ס ממשיך ללמד ע"פ הגישה האנתרופוסופית (קצב איטי יותר של החומר הנלמד), אך יינתנו יותר שעות תרגול, יבוצעו למורים מספר השתלמויות בלימוד חשבון. בחינת חוברות עבודה נוספות. עריכת 2 מיפויים בשנה.
8. ממוצע ציונים באנגלית- 70. **גבוה משמעותית מן הממוצע הארצי**. תבוצע עבודה על כתיבת טקסטים. הפיכת התחום ליותר חוויתי- שילובו בעוד תחומים בביה"ס.
9. אקלים בית ספרי- מעל הממוצע הארצי. מאוד השתפר ביחס למיצ"ב קודם.
10. מעורבות באלימות- מאוד נמוך. מתחת לממוצע הארצי.
11. יחסים חיוביים בין מורים לתלמידים- מעל לממוצע הארצי.
12. בית הספר פועל לשיפור ההישגים והמיומנויות ללא קשר למיצבים ומתוך תפיסה של מחוייבות לעמידה מיטבית ביעדי המשרד.
13. **תקציב:** עד כה65% גביה. הן לתל"ן והן לעמותה. קרן מתחילה לפנות אישית להורים להסדרת התשלום.
14. **מערך הטיפול בפרט**: העבודה המבוצעת מקצועית, טובה ומעמיקה. אך קיים פער בין היקף השעות שיש לביה"ס בתחום זה (ע"פ תקני משה"ח) למול היקף הצרכים.

**עדכוני ועדות-**

1. **ועדת מבנה**-
   1. ועדת מבנה תפנה במכתב לניב בר גיא בו נפרוט ההתנהלות הקלוקלת מולינו באשר להצעת הסנסן. זאת על מנת שלהמשך הדרך התהליך יטוייב. בשלב זה אנו נשארים במבנה הקיים. יש לקדם מהלך לשיפוץ מסיבי של המבנה הקיים. כמו כן יש לפעול לטווח הארוך לאיתור שטח חום לביה"ס בעתיד.
   2. ועדת מבנה תוציא מכתב להורים לעדכון בעיקרי הסטטוס הנוכחי.
2. **ועדת על יסודי-**
3. החזון:
   * + 1. בית ספר על יסודי משלב יצירתי
       2. בית הספר יהיה פתוח להרשמה למשפחות שרואות את ילדיהם לומדים בבית ספר משלב יצירתי
       3. ועד בית ספר קרוב מהווה גורם מניע וראש חץ לתהליך ההקמה
       4. בית הספר יוקם על ידי המועצה
     1. ניב בר גיא (ר מנהל חינוך במועצה) ונציגי הועדה הצגנו בערב מעברים של הורי ו את הנושא. רושם של הורים מתענינים יחד עם זאת קושי להתמודד עם חוסר הוודאות. נושאים שעלו מצד ההורים: איזון בין דתיים לחילונים, אופי בית הספר עם דגש על הכלת הרעיונות המרכזים המשלב והיצירתי, חשיבות הרמה האקדמית של בית הספר.
     2. ניב בר גיא ונציגי הועדה נפגשנו עם פיקוח מחוז ירושלים ועם פיקוח התיישבותי. הוחלט כי נהיה כפופים לפיקוח התיישבותי שהינו פיקוח איכותי, ערכי, מאמין בחדשנות ותומך ברעיון השילוב. מפקח ממ"ד התיישבותי בועז קולומבוס היה בפגישה והציג גישה חיובית, פתוחה שרואה את הצרכים הייחודים של קהילה משלבת- יצירתית. כולל חופש פעולה במנהל וצוות לאו דווקא דתי, התאמת תוכניות חינוכיות ייחודיות, הגשה לבגרויות שיתאימו לחינוך המשלב. מציג באופן ריאלי את המורכבות לגבי מפקחים מקצועיים ובגרויות שידרשו עבודה מולם לטווח ארוך.
     3. אותרו כשישה מנהלים פוטנציאלים עם המלצות מצוינות: בוגרי תוכניות ניהול

עמיעד מלצר

עידן שניר

זהר אליהו

בתיה חורי

איציק שחר

יקיר זוכר

כל המועמדים הוזמנו לביקור ושיחה בבית הספר. שלחו קורות חיים וממליצים. יוזמנו לראיון אצל ניב בר גיא.

* + 1. כעת אנו ממתינים כי המועצה תגיש בקשה פורמלית למשה"ח לקבלת סמל מוסד. במקביל אנו מראיינים המועמדים לניהול לעיל.
    2. פגישה קרובה עם ניב בר גיא תעסוק בקידום פניית המועצה לקבלת סמל מוסד, מיקום ביה"ס (בשאיפה במיקום הנוכחי של קרוב) ובעלות ביה"ס (העדפה לרשת אמי"ת).
    3. ליאת ציינה תוכנית של אבי אריאלי שכדאי להיחשף אליה- תפישה להקמת בי"ס משלב אשר יאפשר לכל קבוצת זהות לשמור על מובהקותה.
* בישיבה הבאה ורד ביקשה להעלות נושא הבטיחות בהגעה הרגלית לבית הספר.